CELEX: 32018D0824
Language: et
Date: 2018-06-04 00:00:00
Title: Komisjoni rakendusotsus (EL) 2018/824, 4. juuni 2018, millega lõpetatakse Egiptusest ja Ukrainast pärit ferrosiliitsiumi importi käsitlev dumpinguvastane menetlus

5.6.2018   
            
            
               ET
            
            
               Euroopa Liidu Teataja
            
            
               L 139/25
            
         KOMISJONI RAKENDUSOTSUS (EL) 2018/824,
   4. juuni 2018,
   millega lõpetatakse Egiptusest ja Ukrainast pärit ferrosiliitsiumi importi käsitlev dumpinguvastane menetlus
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 8. juuni 2016. aasta määrust (EL) 2016/1036 kaitse kohta dumpinguhinnaga impordi eest riikidest, mis ei ole Euroopa Liidu liikmed (1) (edaspidi „alusmäärus“), eriti selle artikli 9 lõiget 1,
   ning arvestades järgmist:
   A.   ALGATAMINE
   
   
               (1)
            
            
               2. augustil 2017 algatas Euroopa Komisjon (edaspidi „komisjon“) dumpinguvastase uurimise seoses Egiptusest ja Ukrainast pärit ferrosiliitsiumi impordiga liitu ning avaldas sellekohase algatamisteate Euroopa Liidu Teatajas (2).
            
         
               (2)
            
            
               Uurimine algatati pärast seda, kui Euroalliages (edaspidi „kaebuse esitaja“) oli esitanud kaebuse liidu nelja tootja (Ferropem, Ferroatlántica SL, OFZ ja Huta Laziska SA) nimel, kelle toodang moodustab rohkem kui 90 % ferrosiliitsiumi kogutoodangust liidus. Kaebus sisaldas esmapilgul usutavaid tõendeid kahjustava dumpingu kohta ja need loeti uurimise algatamist õigustavaks.
            
         
               (3)
            
            
               Komisjon andis uurimise algatamisest teada kaebuse esitajale, teadaolevatele Egiptuse ja Ukraina eksportivatele tootjatele, teadaolevatele importijatele ja kasutajatele, teistele teadaolevalt asjaga seotud isikutele ning Egiptuse ja Ukraina esindajatele. Huvitatud isikutele anti võimalus esitada oma seisukohad kirjalikult ja taotleda asja arutamist algatamisteates ette nähtud tähtaja jooksul.
            
         
               (4)
            
            
               2017. aasta detsembrist kuni 2018. aasta veebruarini toimusid kontrollkäigud liidu nelja tootja, vastavate Egiptuse ja Ukraina koostööd tegevate eksportivate tootjate ja liidu ühe koostööd tegeva importija valdustesse.
            
         B.   KAEBUSE TAGASIVÕTMINE JA MENETLUSE LÕPETAMINE
   
   
               (5)
            
            
               27. veebruaril 2018 saadetud e-kirjaga teatas kaebuse esitaja komisjonile, et võtab oma kaebuse tagasi.
            
         
               (6)
            
            
               Alusmääruse artikli 9 lõike 1 kohaselt võib menetluse lõpetada, kui kaebus võetakse tagasi ja kui lõpetamine ei ole vastuolus liidu huvidega.
            
         
               (7)
            
            
               Uurimise käigus ei ilmnenud ühtegi asjaolu, mis oleks näidanud, et menetluse lõpetamine oleks vastuolus liidu huvidega. Seega leidis komisjon, et see uurimine tuleks lõpetada.
            
         
               (8)
            
            
               Huvitatud isikuid teavitati sellest ja neile anti võimalus esitada märkusi. Komisjon ei saanud siiski ühtegi märkust, millega oleks võinud põhjendada väidet, et menetluse lõpetamine on liidu huvidega vastuolus.
            
         
               (9)
            
            
               Seega leiab komisjon, et Egiptusest ja Ukrainast pärit ferrosiliitsiumi (rauasulam, mis sisaldab 20–96 massiprotsenti räni ja vähemalt 4 massiprotsenti rauda) liitu suunatud importi käsitlev dumpinguvastane menetlus tuleks lõpetada meetmeid kehtestamata.
            
         
               (10)
            
            
               Käesolev otsus on kooskõlas alusmääruse artikli 15 lõike 1 alusel moodustatud komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Käesolevaga lõpetatakse Egiptusest ja Ukrainast pärit ferrosiliitsiumi (rauasulam, mis sisaldab 20–96 massiprotsenti räni ja vähemalt 4 massiprotsenti rauda ning mis klassifitseeritakse CN-koodide 7202 21 00, 7202 29 10 ja 7202 29 90 alla) liitu suunatud importi käsitlev dumpinguvastane menetlus.
   Artikkel 2
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 4. juuni 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 176, 30.6.2016, lk 21.
   
      (2)  ELT C 251, 2.8.2017, lk 5.